осъществява при пазарни условия.
 ПРИЛОЖЕНИЕ XII
 Основни елементи за консултациите, посочени в член 24, параграф 3 и член 30, параграф 1
 1.
 Посочената в член 24, параграф 3 консултация се отнася по-специално до следните основни елементи, свързани с прозрачността на разходите:
 1)действителните разходи, направени през предходната година, и разликата между действителните разходи и установените разходи, съдържащи се в плана за ефективност;
 2)развитие на разходите, посочени в член 28, параграф 3.
 2.
 Посочената в член 30, параграф 1 консултация се отнася по-специално до следните основни елементи, свързани с прозрачността на таксовите единици:
 1)политиката за събиране на такси, включително, наред с другото, графика за нанасяне на корекции в таксовите единици и кръстосаното финансиране между зони за събиране на такси в зоните на летищата;
 2)развитие на въздушното движение в сравнение с прогнозираното въздушно движение, определено в плана за ефективност;
 3)прилагането на механизма за поделяне на риска, свързан с въздушното движение, посочен в член 27, и на схемата или схемите за стимулиране, изпълнявани въз основа на член 11;
 4)ако е приложимо, планираните изменения на зоните за събиране на такси за обслужване в зоните на летищата в съответствие с член 21, параграф 5, буква а);
 5)ако е приложимо, обслужването, предвидено да се осъществява при пазарни условия, в съответствие с член 35, параграф 3, буква б).
 ПРИЛОЖЕНИЕ XIII
 Специфични изисквания относно схемите за стимулиране, посочени в член 11, параграф 3
 1.
 МОДУЛИРАНЕ НА ОПОРНИТЕ СТОЙНОСТИ
 1.1.
 За аеронавигационно обслужване при прелитане
 Ако националният надзорен орган реши да прилага механизъм на модулиране на опорните стойности при прелитане в съответствие с член 11, параграф 3, буква в), подточка ii) и буква ж), подточки iii) и v), този механизъм на модулиране може да следва едната или и двете от точките по-долу:
 1)даване на възможност за вземане под внимание на значителни и непредвидени промени в трафика, в който случай опорната стойност за година „n“ се определя от референтната стойност на всеки доставчик на аеронавигационно обслужване от изготвянето през ноември от година „n-1“ на Плана за мрежови операции;
 2)ограничаване на обхвата на стимулите, за да бъдат обхванати единствено причините за закъснението, свързани с капацитета на КВД, маршрутизацията от КВД, персонала на КВД, оборудването на КВД, управлението на въздушното пространство и специални събития с кодовете C, R, S, T, M и Р от ръководството на потребителя за УПКВД.
 1.2
 За аеронавигационното обслужване в зоните на летищата
 Ако националният надзорен орган реши да прилага механизъм на модулиране на опорните стойности за зоните на летищата в съответствие с член 11, параграф 3, буква в), подточка ii) и буква ж), подточки iii) и v), този механизъм на модулиране може да следва едната или и двете от точките по-долу:
 1)даване на възможност за вземане под внимание на значителни и непредвидени промени в трафика, в който случай опорната стойност за година „n“ се модулира въз онова на обективните и прозрачни принципи, определени в плана за ефективност;
 2)ограничаване на обхвата на стимулите, за да бъдат обхванати единствено причините за закъснението, свързани с капацитета на КВД, маршрутизацията от КВД, персонала на КВД, оборудването на КВД, управлението на въздушното пространство